**המנסרים מטקסס** (באנגלית: **The Texas Chain Saw Massacre**, בתרגום ישיר: "טבח מסור השרשרת בטקסס") הוא סרט אימה אמריקאי משנת 1974 שהופק ובוים על ידי טובי הופר על בסיס סיפור ותסריט של הופר וקים הנקל. עלילת הסרט עוקבת אחר קבוצת חברים שיוצאים לטייל ברכבם בטקסס ונופלים קורבן למשפחת קניבלים רצחנית. הסרט שווק כמבוסס על אירועים אמיתיים כטריק שיווקי וכביקורת על האקלים הפוליטי בתקופת יציאתו. דמותו של פני עור (Leatherface) ופרטים מינוריים בסיפור נוצרו בהשראתו של הרוצח הסדרתי האמיתי אד גיין, אך עלילת הסרט ברובה המוחלט בדיונית. זהו הסרט הראשון בזיכיון המנסרים מטקסס ארוך השנים ורחב הידיים.

הפקת הסרט עלתה להופר פחות מ-140 אלף דולר והמשתתפים בו היו ברובם שחקנים לא מוכרים שהתגוררו במרכז טקסס, אזור צילום הסרט. התקציב המצומצם אילץ את הופר לצלם במשך שעות ארוכות שבעה ימים בשבוע, על מנת לסיים במהירות המרבית ולהפחית את עלויות השכרת הציוד לצילומים. התכנים האלימים בסרט הקשו על הופר במציאת חברה הפצה עבורו, והוא נרכש לבסוף על ידי לואיס פראנו מחברת ההפצה בריאנסטון. למרות התכנים האלימים, הופר ניסה לצמצם את כמות הדם והמראות הקשים שמוצגים על המסך בתקווה לקבל לסרט דירוג PG שיאפשר לו להיות מוקרן לקהל הרחב בכל הגילאים, אך איגוד הסרטים של אמריקה העניק לו דירוג R המיועד לקהל מבוגר בלבד. הסרט נתקל בקשיים דומים בהפצתו ברחבי העולם, נאסר להקרנה במספר מדינות ובתי קולנוע רבים הפסיקו להציגו בעקבות תלונות על מידת האלימות המוצגת בו.

הסרט זכה עם יציאתו לתגובות מעורבות ממבקרי הקולנוע, אך התחבב במהרה על הקהל. עם מכירות של 16.5 מיליון כרטיסים בשנת יציאתו, הוא הכניס מעל 30 מיליון דולר בתוך ארצות הברית בלבד. במשך השנים הפופולריות שלו צמחה והוא נחשב לסרט קאלט ולאחד מסרטי האימה המשפיעים בהיסטוריה. הוא נחשב לאחד המייסדים של ז'אנר הסלאשרים, שתבע מאפיינים כמו שימוש בכלי עבודה ככלי רצח ואפיון של הרוצח כגדול גוף ועגמומי במסכה. הסרט הוליד זיכיון של סרטי המשך, פריקוולים, רימייק, חוברות קומיקס ומשחקי וידאו שעוסקים בדמויותיהם של פני עור ומשפחתו.

עלילה
-----

בשעות הבוקר המוקדמות של 18 באוגוסט 1973, שודד קברים גונב שרידים מבית קברות ליד העיירה ניוט במחוז מוארטו הבדיוני בטקסס. השודד קושר גופה נרקבת וחלקי גוף אחרים על אנדרטה ויוצר מיצב מזעזע שמתגלה על ידי תושבי המקום עם עלות השחר.

חמישה צעירים יוצאים לטיול בטנדר באזור: האחים סאלי ופרנקלין הארדסטי וחבריהם ג'רי, פאם וקירק. הם עוצרים בבית הקברות כדי לבקר את הקבר של סבא של סאלי ופרנקלין. בדרכם משם הם חולפים עם הרכב ליד בית מטבחיים, ופרנקלין נזכר שמשפחתם עסקה בעבר בתחום השחיטה של בעלי חיים. הם אוספים טרמפיסט שמצלם תמונה שלהם במצלמתו, אך כאשר החבורה מסרבת לשלם לו על התמונה הוא תוקף את פרנקלין ומורח דם על דופן הטנדר בצאתו מהרכב. הדלק בטנדר עומד להיגמר, אך בתחנת הדלק הקרובה בעלי המקום אומר להם שנגמר לו הדלק. הם עוצרים לחקור בית נטוש בסביבה בבעלות המשפחה של סאלי ופרנקלין.

קירק ופאם עוזבים את יתר הקבוצה כדי ללכת לשחות, ומגלים בדרך בית קרוב שבו גנרטורים שמופעלים על דלק. קירק רוצה לבדוק אם אפשר להשיג מהם דלק למכונית, נכנס לבית ומותקף על ידי גבר גדול ממדים עטוי מסכת עור שהורג אותו במכות פטיש. כשפאם נכנסת לבית היא מגלה בסלון שרידים רבים של עצמות אדם וחיות. הגבר תופס אותה, משפד אותה על וו בשר, מתניע מסור שרשרת ומבתר את גופתו של קירק מול עיניה של פאם. באותו ערב, ג'רי יוצא לחפש את פאם וקירק. כשהוא מגיע לבית הוא מוצא שם את פאם הגוססת במקפיא והגבר במסכה הורג גם אותו עם פטיש.

סאלי ופרנקלין יוצאים גם הם בלילה לחפש את חבריהם והולכים לכיוון הבית השני. הגבר במסכה אורב להם והורג את פרנקלין עם מסור השרשרת. הוא רודף אחרי סאלי לתוך הבית, שם היא מוצאת מה שנראה כמו גופות של אישה וגבר זקן מאוד. היא בורחת אל תחנת הדלק הקרובה, שם הבעלים מרגיע אותה תחילה ואז עובר להכות ולהכניע אותה, מעמיס אותה לטנדר שלו ונוסע בחזרה לבית – שם מופיע שוב גם הטרמפיסט. בעל תחנת הדלק נוזף בו על מה שעשה בבית הקברות, וכך מתגלה שהטרמפיסט הוא שודד הקברים. כשהם נכנסים לבית הגבר במסכה נמצא שם לבוש בשמלה, מתגלה שהוא והטרמפיסט אחים ושהגבר במסכה נקרא "פני עור". השניים מביאים לחדר את "סבא", הגבר הזקן שמסתבר שאיננו גופה, כורתים לסאלי אצבע ונותנים לסבא למצוץ ממנה את הדם. סאלי מתעלפת.

סאלי חוזרת להכרה בבוקר, הגברים לועגים לה ומתקוטטים זה עם זה ומחליטים להרוג אותה עם פטיש. הם מנסים לשתף את סבא בפעילות, אבל סבא לא מצליח להחזיק את הפטיש ומפיל אותו שוב ושוב. סאלי מצליחה להשתחרר ובורחת לכביש המוביל לבית בעוד הגברים רודפים אחריה. משאית שעוברת בדיוק בדרך דורסת את הטרמפיסט למוות בלי כוונה. נהג המשאית תוקף את פני עור עם מפתח ברגים גדול, מצליח לפצוע אותו ולהימלט ברגל. סאלי, מכוסה בדם, מצליחה לקפוץ על טנדר חולף רגע לפני שפני עור מגיע אליה. הטנדר מתרחק מהמקום וסאלי צוחקת ללא שליטה. פני עור מנופף במסור השרשרת שלו בתסכול עם זריחת השמש.

השפעות על יצירת הסרט
--------------------

טובי הופר קיבל את הרעיון לסרט בתקופה שעבד כעוזר במאי באוניברסיטת טקסס באוסטין וכצלם דוקומנטרי. הוא החל כבר לעבוד על סיפור שכלל אלמנטים של בדידות וחשיכה ביער וקיבל השראה מהסיקור הגרפי באותה תקופה של מקרי אלימות בערוצי החדשות של סן אנטוניו ומסיפורו של הרוצח אד גיין שפעל בוויסקונסין בשנות ה-50. גיין היה גם ההשראה לסרטי האימה פסיכו (1960) ושתיקת הכבשים (1991). בזמן פיתוח הסיפור הופר השתמש ב"פני עור" ו"גבינת ראש" (Headcheese) כשמות זמניים לפרויקט.הופר סיפר שלנוף התרבותי והפוליטי של אותה תקופה הייתה השפעה מרכזית על הסרט. הכתובית השקרית בפתיחה לפיה "הסרט שאתם עומדים לראות אמיתי" הוכנסה לדבריו כהתייחסות ל"שקרים של הממשלה לגבי דברים שהתרחשו בכל העולם", בהם פרשת ווטרגייט, משבר האנרגיה של 1973 ו"הטבח והזוועות ממלחמת וייטנאם". הופר ראה בחדשות בטלוויזיה "חוסר סנטימנטליות ואכזריות", סיקור גרפי הכולל "מראה של מוח שפוך על הכביש" והגיע לדבריו למסקנה כי "האדם הוא המפלצת האמיתית, הוא רק לובש פרצוף אחר, אז מילולית שמתי על המפלצת בסרט שלי מסכה". הרעיון להשתמש במסור שרשרת ככלי הרצח עלה להופר בזמן שפילס את דרכו דרך המונים בחנות כלי עבודה עמוסה.

רוב השחקנים בסרט היו טקסנים מקומיים ששיחקו עד אז בעיקר בפרסומות והצגות. את דמותו של פני עור גילם שחקן איסלנדי-אמריקאי בשם גונאר הנסן, שהתייחס לדמות כבעל מוגבלות שכלית שמעולם לא למד לדבר כראוי. כחלק ממחקר הדמות שלו בהכנה לתפקיד, הוא ביקר בבית ספר לילדים עם צרכים מיוחדים ולמד את צורת הדיבור והתנועה של התלמידים.

השפעה תרבותית
-------------

המנסרים מטקסס הוא אחד הסרטים המשפיעים בכל הזמנים בז'אנר האימה. עיתון הטיימס הבריטי דירג אותו לאחד מ-50 הסרטים השנויים במחלוקת בכל הזמנים; מארק אולסן מהלוס אנג'לס טיימס תיאר אותו כ"זול, מלוכלך וחסר שליטה" וכתב שהוא "גם הגדיר וגם התעלה על המהות של סרט ניצול"; בספרו "רומן אפל: מיניות בסרטי אימה" (Dark Romance: Sexuality in the Horror Film) מתאר אותו דייוויד הוגאן כ"מותחן הגור המשפיע מכולם ובמבט רחב יותר, אחד מסרטי האימה האפקטיביים שנעשו אי פעם. הכוח המניע במנסרים מטקסס הוא דבר הרבה יותר נורא ממיניות חריגה: הוא טירוף מוחלט"; לאונרד וולף השווה את הסרט לטרגדיה יוונית ושיבח אותו בייחוד על רקע היעדר הצגת האלימות הגרפית על המסך.

פני עור צבר מוניטין של דמות משמעותית בז'אנר האימה, שהיוותה בסיס לדימוי של הנפוץ של רוצח גדול ממדים, שקט וחסר אישיות שמשתמש בכלי עבודה ככלי רצח. כריסטופר נל כתב ב-Filmcritic.com ש"בתודעה הקולקטיבית שלנו, פני עור ומסור השרשרת שלו הפכו לאייקוניים כמו פרדי והסכינים שלו או ג'ייסון ומסכת ההוקי שלו". דון סאמנבר הגדיר את המנסרים מטקסס כקלאסיקה שלא רק הכניסה נבל חדש לפתיאון האימה אלא השפיעה על דור שלם של יוצרי קולנוע. לדברי רבקה אשר-וולש מהמגזין אנטרטיינמנט ויקלי, הסרט הניח את היסודות ליצירת סדרות האימה של ליל כל הקדושים, מוות אכזרי ופרויקט המכשפה מבלייר.

סרטו של וס קרייבן מ-1977 גבעת הפחד נוצר כהומאז' למנסרים מטקסס וגם רידלי סקוט מציין את הסרט כמקור השראה לנוסע השמיני מ-1979. יוצר סרטי האימה ומוזיקאי ההבי מטאל רוב זומבי מציין את הסרט כהשפעה גדולה על עבודתו, בהם סרטיו בית 1000 הגופות ו-The Devil's Rejects.

המנסרים מטקסס הוקרן במסגרת השבועיים של הבמאים בפסטיבל קאן ב-1975 ובפסטיבל הסרטים של לונדון ב-1976. באותה שנה הוא זכה בפרס חבר השופטים המיוחד של פסטיבל הסרטים באבוריאז, צרפת. הוא נמנה לעיתים קרובות בדירוגים ובחירות של הסרטים הגדולים, סרטי האימה הגדולים, הסרטים העצמאיים הגדולים, והסרטים המפחידים בכל הזמנים.

המנסרים מטקסס נכנס להיכל התהילה של האימה ב-1990 והוא חלק מהאוסף הקבוע של המוזיאון לאמנות מודרנית בניו יורק. בארכיון אקדמיית הקולנוע בהוליווד שמור אוסף של המנסרים מטקסס, הכולל למעלה מ-250 פריטים בהם אלמנטים מקוריים רבים מהסרט.

רעיונות ומסרים
--------------

התמה העיקרית הנשזרת כחוט השני לאורכו של הסרט עוררה דיונים ביקורתיים וניתוחים מזוויות רבות. רובין ווד מתאר את פני עור ומשפחתו כקורבנות של הקפיטליזם התעשייתי שעבודתם כפועלי בית מטבחיים התיישנו בעקבות ההתקדמות הטכנולוגית. לדבריו הסרט "מתמקד באווירה של שליליות... שנדמה שמסתתרת קרוב לפני השטח בתת-מודע הקולקטיבי המודרני" נעמי מריט חוקרת את הייצוג של "קפיטליזם קניבליסטי" בסרט ביחס לתאוריית הטאבו של ז'ורז' בטאיי.

מבקר האימה קים ניומן טוען שהדרך בה הופר מציג בסרט את סצנת ארוחת הערב המשפחתית היא פרודיה על משפחה אמריקאית טיפוסית בסיטקום: בעל תחנת הדלק הוא דמות האב שמביאה את הלחם לשולחן, פני עור מחופש לעקרת בית בורגנית והטרמפיסט הוא הנער המרדן.

מבקרים וחוקרים שונים מפרשים את המנסרים מטקסס כסרט ניצול פרדיגמטי שבו הגיבורה היא אישה שנופלת קורבן לאלימות סדיסטית אכזרית. הוא מסרטי הסלאשר הראשונים שתבעו את דימוי"הנערה האחרונה", בו הגיבורה הנשית היא השורדת היחידה שמצליחה איכשהו לברור מהאימה שפוקדת את כל יתר הדמויות.

חוקרים שונים טוענים שגם בסרטי ניצול שבהם היחס בין מקרי המוות של גברים ונשים בערך שווה, האלימות שנחקקת יותר בזיכרון היא זו שהופנתה כלפי הדמויות הנשיות. המנסרים מטקסס תומך בטיעון הזה, שכן שלושה גברים נרצחים בסרט באופן מהיר בעוד האישה נרצחת באכזריות כשהיא תלויה על וו והשורדת עוברת עינויים פיזיים ונפשיים. המבקר מארי מאקי תיארה ב-1977 את הסצנה עם וו הבשר למוות האכזרי ביותר של אישה שנראה על המסך בסרט מסחרי. היא מנתה אותו כחלק משורה של סרטים אלימים שמתארים נשים כחלשות וחסרות יכולת להגן על עצמן.

לפי ג'סי סטומל מהמגזין Bright Lights Film Journal, היעדר האלימות המפורשת על המסך בסרט מאלץ את הצופים להרהר בעניין של עצמם באלימות שעולה בדמיונם.

המנסרים מטקסס תואר כ"סרט הפרו-צמחוני האולטימטיבי" הודות לעיסוקו בזכויות בעלי חיים. המבקר רוב אייגר מתאר את האירוניה שבשחיטה של בני אדם בשביל בשר, בדומה לחיות בבית מטבחיים. הבמאי טובי הופר אישר ש"זה סרט על בשר" ואף הפסיק לאכול בשר בזמן שעבד על הסרט. לדבריו, "במובן מסוים חשבתי שלב הסרט עוסק בבשר; הוא על שרשרת החיים וההרג של יצורים חיים". הבמאי גיירמו דל טורו סיפר שהפך לצמחוני לתקופה אחרי שצפה בסרט.

סרטי המשך
---------

 ערך מורחב – **המנסרים מטקסס (זיכיון)**  

הסרט הפך לימים לסדרת סרטים הכוללת סרטי המשך, פריקוולים ורימייקים. ההמשך הראשון, "המנסרים מטקסס 2", יצא ב-1986 והיה הרבה יותר גרפי ואלים מהמקור. הוא נאסר להקרנה באוסטרליה למשך 20 שנה ויצא שם במהדורה מיוחדת ב-DVD רק ב-2006.

ההמשך הבא, שלא בוים על ידי הופר, יצא ב-1990 בשם "פני עור: המנסרים מטקסס 3". ב-1995 יצא "המנסרים מטקסס: הדור הבא" בכיכובם של רנה זלווגר ומתיו מקונוהיי, שלמרות התייחסותו לשני קודמיו העלילה שלו היא למעשה שחזור של אירועי הסרט המקורי.

ב-2003 הוציאו פלטינום דיונס וניו ליין סינמה רימייק רשמי בשם "המנסרים מטקסס", שאחריו יצא הפריקוול "המנסרים מטקסס: ההתחלה". ב-2013 יצא סרט שביעי בסדרה, "המנסרים מטקסס 3D", שהיה המשך ישיר לסרט המקורי מ-1974 ללא קשר לסרטי ההמשך הקודמים או לרימייק מ-2003.

פריקוול נוסף, "פני עור", יצא באופן בלעדי ב-DirecTV ב-2017, לפני שזכה להפצה רחבה יותר ב-VOD ובמספר בתי קולנוע בארצות הברית. סרט המשך נוסף, גם הוא בשם "המנסרים מטקסס", יצא בלעדית בנטפליקס ב-2022.

קישורים חיצוניים
----------------

ויקישיתוף מדיה וקבצים בנושא **המנסרים מטקסס** בוויקישיתוף
* אתר האינטרנט הרשמי של המנסרים מטקסס

* "המנסרים מטקסס", במסד הנתונים הקולנועיים IMDb (באנגלית)

* "המנסרים מטקסס", באתר AllMovie (באנגלית)

* "המנסרים מטקסס", באתר Rotten Tomatoes (באנגלית)

* "המנסרים מטקסס", באתר Box Office Mojo (באנגלית)

* "המנסרים מטקסס", באתר Metacritic (באנגלית)

* "המנסרים מטקסס", באתר אידיבי

* "המנסרים מטקסס", במסד הנתונים הקולנועיים KinoPoisk (ברוסית)

הערות שוליים
------------

1. ↑  The Texas Chainsaw Massacre (1974) - Financial Information, The Numbers
2. ↑  Original Texas Chainsaw Massacre would have been a PG if director Tobe Hooper had his way, Yahoo Sports, ‏18 בפברואר 2022 (באנגלית)
3. ↑  Why The Texas Chainsaw Massacre would have been a PG if the director had his way, The Independent, ‏18 בפברואר 2022 (באנגלית)
4. ↑  Joseph Lanza, **The Texas Chain Saw Massacre: The Film That Terrified a Rattled Nation**, Skyhorse, 21 במאי 2019, מסת"ב 978-1-5107-3790-7. (בenglish)
5. ↑  Allon 2002, p. 246
6. ↑  Baumgarten, Marjorie (27 באוקטובר 2000). "Tobe Hooper Remembers *The Texas Chainsaw Massacre*". *The Austin Chronicle*. Austin, Texas: Austin Chronicle Corp. אורכב מ-המקור ב-5 ביוני 2011. נבדק ב-10 ביוני 2010. `{{cite news}}`:  (עזרה)
7. 1 2  Hooper, Tobe (2008). *Tobe Hooper Interview* (DVD). Dark Sky Films. Event occurs at 00:00:58–00:01:14; 00:01:38–00:02:00.
8. ↑  Allon 2002, p. 248
9. 1 2  Bowen 2004, p. 17
10. 1 2 3  Gregory, David (Director and Writer) (2000). *Texas Chainsaw Massacre: The Shocking Truth* (Documentary). Blue Underground.
11. ↑  Smith, Joseph W. (2009). *The Psycho File: A Comprehensive Guide to Hitchcock's classic shocker*. McFarland & Company. p. 12. ISBN 978-0-7864-4487-8.
12. ↑  Hooper, Tobe (Director) (2008). *The Texas Chain Saw Massacre [DVD commentary]* (DVD). Dark Sky Films. Event occurs at 00:01:00–00:01:22.
13. ↑  Jaworzyn 2004, p. 30
14. 1 2  Rockoff 2002, p. 42
15. ↑  The frighteners - Times Online, web.archive.org, ‏9 באוגוסט 2011
16. ↑  Olsen, Mark (2006-08-06). "Beware, the cave man". *Los Angeles Times*. p. 5. אורכב מ-המקור ב-2012-03-10. נבדק ב-2010-01-03.
17. ↑  Hogan, David J. (1997). *Dark Romance: Sexuality in the Horror Film*. McFarland & Company. pp. 247–249. ISBN 978-0-7864-0474-2.
18. ↑  Weaver, James B.; Tamborini, Ronald C. (1996). *Horror Films: Current Research on Audience Preferences and Reactions*. Lawrence Erlbaum Associates. p. 36. ISBN 978-0-8058-1174-2.
19. ↑  Jicha, Tom (1991-10-31). "Eek! Now There's A Hall Of Fame For Horror Films". *South Florida Sun-Sentinel*. אורכב מ-המקור ב-2013-07-23. נבדק ב-2012-09-01.
20. ↑  Morris, Sophie (2008-10-31). "The Texas Chain Saw Massacre (18)". *The Independent*. אורכב מ-המקור ב-2011-02-10. נבדק ב-2009-08-24.
21. ↑  Schechter, Harold; Everitt, David (2006). *The A to Z Encyclopedia of Serial Killers* (revised, illustrated ed.). Simon & Schuster. p. 232. ISBN 978-1-4165-2174-7.
22. ↑  Fulwood, Neil (2003). "Censorship and Controversy". *One Hundred Violent Films that Changed Cinema*. Batsford. p. 93. ISBN 978-0-7134-8819-7.
23. ↑  Peucker, Brigitte (2007). *The Material Image: Art and the Real in Film*. Stanford University Press. p. 180. ISBN 978-0-8047-5431-6.
24. ↑  Null, Christopher (2003-11-22). "The Texas Chain Saw Massacre (1974)". FilmCritic.com. אורכב מ-המקור ב-2012-03-24. נבדק ב-2008-07-08.
25. ↑  Sumner, Don (2010). *Horror Movie Freak* (illustrated ed.). Krause Publications. p. 109. ISBN 978-1-4402-0824-9.
26. ↑  Tool Time | EW.com, web.archive.org, ‏6 ביוני 2011
27. ↑  Paul, Zachary (22 ביולי 2017). "40 Years Later and 'The Hills Still Have Eyes'". *Bloody Disgusting*. נבדק ב-17 בספטמבר 2018. `{{cite web}}`:  (עזרה)
28. ↑  Robb, Brian (2005). *Ridley Scott*. Pocket Essentials. p. 37. ISBN 978-1-904048-47-3.
29. ↑  Biodrowski, Steve (2008-09-20). "Alien Revisted: An Interview with Ridley Scott". Cinefantastique. אורכב מ-המקור ב-2011-03-11. נבדק ב-2010-04-09.
30. ↑  Wood, Jennifer M. (21 באוקטובר 2014). "11 Things You Didn't Know About The Texas Chainsaw Massacre". *Esquire*. נבדק ב-24 בספטמבר 2018. `{{cite web}}`:  (עזרה)
31. ↑  Spencer, Megan (2003-11-25). "The Texas Chainsaw Massacre". ABC. אורכב מ-המקור ב-2010-11-14. נבדק ב-2008-08-23.
32. ↑  Jaworzyn 2004, p. 86
33. ↑  "Texas Massacre tops horror poll". *BBC News Online*. 2005-10-09. אורכב מ-המקור ב-2011-02-24. נבדק ב-2008-07-09.
34. ↑  Graham, Jamie (2005-10-10). "Shock Horror!". *Total Film*. אורכב מ-המקור ב-2011-05-19. נבדק ב-2009-06-17.
35. ↑  "Empire: The Greatest Films of All Time (200–101)". *Empire*. אורכב מ-המקור ב-2012-01-20. נבדק ב-2009-02-20.
36. ↑  "Future's Total Film reveals "Greatest Horror Movie Ever"". Future plc. 2010-09-29. אורכב מ-המקור ב-2011-05-24. נבדק ב-2010-10-10.
37. ↑  Heritage, Stuart (2010-10-22). "The Texas Chainsaw Massacre: No 14 best horror film of all time". *The Guardian*. אורכב מ-המקור ב-2010-10-25. נבדק ב-2010-10-26.
38. ↑  "The 50 Scariest Movies of All Time". Complex Magazine. 7 באוקטובר 2017. נבדק ב-11 באוגוסט 2018. `{{cite news}}`:  (עזרה)
39. ↑  "The 50 Best Horror Movies of All Time". Thrillist. 27 בנובמבר 2017. נבדק ב-11 באוגוסט 2018. `{{cite news}}`:  (עזרה)
40. ↑  "Texas Chainsaw Massacre, The". *Sight & Sound*. British Film Institute. 2012. אורכב מ-המקור ב-2013-02-25. נבדק ב-2013-03-12.
41. ↑  Davies, Steven Paul (2003). *A-Z of cult films and film-makers* (illustrated ed.). Batsford. p. 109. ISBN 978-0-7134-8704-6.
42. ↑  "Texas Chain Saw Massacre Collection". *Academy Film Archive*. 5 בספטמבר 2014. `{{cite web}}`:  (עזרה)
43. ↑  Sharrett 2004, p. 308
44. ↑  Gelder, Ken (2000). *The Horror Reader*. Routledge. p. 291. ISBN 978-0-415-21355-4.
45. ↑  Merritt 2010, p. 1
46. ↑  Newman, Kim. "The Texas Chainsaw Massacre". Film Reference. אורכב מ-המקור ב-2008-07-05. נבדק ב-2009-11-15.
47. ↑  Wood, Robin (1985). "An Introduction to the American Horror Film" (PDF). *Movies and Methods*. **2**: 19. אורכב מ-המקור (PDF) ב-2011-06-09. נבדק ב-2012-06-02.
48. ↑  Weaver, James B. III (Summer 1991). "Are Slasher Horror Films Sexually Violent?". *Journal of Broadcasting & Electronic Media*. **35** (3): 385–392. doi:10.1080/08838159109364133. ISSN 1550-6878.
49. 1 2  Grant, Barry Keith (1996). *The Dread of Difference: Gender and the Horror Film* (illustrated ed.). University of Texas Press. p. 82. ISBN 978-0-292-72794-6.
50. ↑  Schmidt, Leonard J.; Warner, Brooke (2002). *Panic: Origins, Insight, and Treatment: Issue 63*. North Atlantic Books. p. 224. ISBN 978-1-55643-396-2.
51. ↑  Wells, Alan; Hakanen, Ernest A. (1997). *Mass Media & Society*. Greenwood Publishing Group. p. 476. ISBN 978-1-56750-288-6.
52. ↑  Clover 1993, p. 7
53. 1 2  Mackey, Mary (1977). "Women and Violence in Film". *Jump Cut* (14): 12–14. אורכב מ-המקור ב-2009-05-06. נבדק ב-2009-11-15.
54. ↑  WebCite query result, webcitation.org
55. ↑  Wickman, Forrest (2013-07-30). "The Ultimate Pro-Vegetarian Film Is the Last Movie You'd Expect". *Slate*. אורכב מ-המקור ב-2013-08-02. נבדק ב-2013-07-31.
56. ↑  Waddell, Calum (בנובמבר 2010). "Tobe Hooper Interview". *Bizarre*. אורכב מ-המקור ב-2013-08-05. נבדק ב-2013-07-31. `{{cite news}}`:  (עזרה)
57. ↑  "Director Guillermo del Toro Became a Vegetarian Because of a Slasher Film - TMZ". YouTube. 7 בנובמבר 2013. ארכיון מ-2021-12-11. נבדק ב-28 ביוני 2018. `{{cite web}}`:  (עזרה)
58. ↑  Johnson, Travis (2019-02-20). "From Texas Chainsaw Massacre 2 to Ken Park: films that failed the censorship test". *The Guardian* (באנגלית בריטית). ISSN 0261-3077. נבדק ב-2023-09-01.
59. ↑  Maltin, Leonard (2000). *Leonard Maltin's Movie and Video Guide*. Signet. p. 1400. ISBN 978-0-451-20107-2.
60. ↑  Maçek, J. C. III (2013-02-05). "No Texas, No Chainsaw, No Massacre: The True Links in the Chain". *PopMatters*. אורכב מ-המקור ב-2013-02-08. נבדק ב-2013-02-09.
61. ↑  "Texas Chainsaw 3D". *Rotten Tomatoes*. 2013-01-09. נבדק ב-2013-01-09.
62. ↑  Miska, Brad (2017-06-30). "We Have the Official 'Leatherface' Release Date! (Exclusive)". Bloody Disgusting. אורכב מ-המקור ב-2017-10-31. נבדק ב-2017-10-31.
63. ↑  Lee, Benjamin (18 בפברואר 2022). "Texas Chainsaw Massacre review – it's Leatherface vs gentrifiers in nasty sequel". *The Guardian*. נבדק ב-18 בפברואר 2022. `{{cite web}}`:  (עזרה)
64. ↑  Scheck, Frank (18 בפברואר 2022). "Netflix's 'Texas Chainsaw Massacre': Film Review". *Hollywood Reporter*. נבדק ב-18 בפברואר 2022. `{{cite web}}`:  (עזרה)
65. ↑  "Review: From hippies to hipsters, 'Texas Chainsaw' is back". *The Independent*. 18 בפברואר 2022. ארכיון מ-20 ביוני 2022. נבדק ב-18 בפברואר 2022. `{{cite web}}`:  (עזרה)
66. ↑  Sandwell, Ian (18 בפברואר 2022). "Texas Chainsaw Massacre review: Is Netflix's horror sequel any good?". *Digital Spy*. נבדק ב-18 בפברואר 2022. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4690309-4
* LCCN: n96120113
* SUDOC: 079181031
* VIAF: 203744389
* WorldCat (עם VIAF): 203744389

 |